Chancen for at komme i telefonisk kontakt med din praktiserende læge er i dagens Danmark alt for ringe. Det bekræfter en to år gammel undersøgelse fra Praktiserende Lægers Organisation, og det skal der laves om på. - Vi forstår til fulde patienternes forventning om at kunne komme i kontakt med deres læges klinik uden for lang ventetid. Vi er glade for, at Danske Regioner sætter fokus på dette problem, og vil gerne medvirke til at leve op til ønsket om en udvidelse af servicen over for borgerne, siger Eddie Nielsen, formand for de praktiserende læger i Nordjylland. Men den forbedrede service kommer ikke af sig selv, erkender Eddie Nielsen: - Vi har derfor behov for mere personale til at opfylde borgernes forventninger om bedre service - og det koster.

Referat:
De danske regioner vil tilbyde borgerne bedre telefonservice hos de praktiserende læger. Det er de praktiserende læger i Nordjylland helt enige i